Nokia X6 को हाल ही में चीन में लॉन्च किया गया था।हर सेल में यह फोन चंद सेकेंड में आउट ऑफ स्टॉक हो जाता है। इसके बाद से ही नोकिया के इस फोन को ग्लोबल मार्केट में लॉन्च किए जाने को लेकर चर्चा गर्म है। यह नोकिया ब्रांड के स्मार्टफोन बनाने वाली कंपनी एचएमडी ग्लोबल का पहला नॉच डिस्प्ले वाला हैंडसेट है। चीनी मार्केट में Nokia x6 बेहद ही लोकप्रिय रहा है, इस बीच हैंडसेट को ब्लूटूथ सर्टिफिकेशन साइट के अलावा कंपनी की अंतरराष्ट्रीय वेबसाइट पर लिस्ट करने की खबरें आईं। अब Nokia X6 के सपोर्ट पेज को कंपनी की भारतीय वेबसाइट पर लाइव कर दिया गया है जो इस इस मार्केट में फोन के लॉन्च की ओर इशारा है।